Diari Oficial de la Generalitat Valenciana


Sumari del DOGV 5161, del 23-12-2005 (2005/13482)

RESOLUCIÓ de 15 de novembre de 2005, del president de l'Institut Valencià de Cinematografia Ricardo Muñoz Suay, per la qual s'adjudiquen les economies resultants de les ajudes a la producció audiovisual de llargmetratges per al 2004.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5161

Data del DOGV
:   23-12-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/13572


Organisme emissor
:   Institut Valencià de Cinematografia Ricardo Muñoz Suay

Tipus de document
:   Resolució

RESOLUCIÓ de 15 de novembre de 2005, del president de l'Institut Valencià de Cinematografia Ricardo Muñoz Suay, per la qual s'adjudiquen les economies resultants de les ajudes a la producció audiovisual de llargmetratges per al 2004. [2005/X13771]
  
Primer
  
Per la Resolució de 15 de desembre de 2003 del president de l'Institut Valencià de Cinematografia Ricardo Muñoz Suay, es van convocar les ajudes a la producció audiovisual per al 2004 (DOGV núm. 4676, 23 de gener de 2004).
  
Segon
  
L'objectiu d'estes ajudes és impulsar la creació d'obres audiovisuals a la Comunitat Valenciana. L'import destinat a les ajudes ascendix a 1.202.000 euros, dels quals 150.000 euros corresponen als pressupostos de 2004 i 1.052.000 euros als pressupostos de 2005. A la producció de llargmetratges es destinen 781.500 euros.
  
Tercer
  
D'acord amb la base 15 de la resolució de convocatòria, la vicepresidència de l'Institut Valencià de Cinematografia Ricardo Muñoz Suay va resoldre amb data 15 de març de 2004 el nomenament dels membres de la Comissió Avaluadora per a la valoració dels projectes presentats.
  
Quart
  
Les comissions van emetre un informe en el qual s'especificava la valoració positiva de determinats projectes i la desestimació de la resta d'acord amb les bases de la resolució de convocatòria de les ajudes a la producció de 2004.
  
Vistos els informes de les comissions avaluadores i la proposta de la vicepresidenta de l'Institut Valencià de Cinematografia Ricardo Muñoz Suay, de conformitat amb les bases de la convocatòria, es van resoldre les ajudes a la producció el 25 de maig de 2004.
  
Cinqué
  
Amb data 24 d'octubre de 2005, la productora El Palenque Producciones, que és beneficiària d'una ajuda de 150.000 euros per a la realització del llargmetratge El dios de madera, va presentar un escrit a l'Institut Valencià de Cinematografia Ricardo Muñoz Suay en què comunicava la renúncia a la subvenció per no poder dur a terme la realització del llargmetratge en els terminis previstos.
  
Sisé
  
Amb data 28 de juliol de 2005, la productora Pasozebra Producciones, SL, que és beneficiària d'una ajuda de 26.000 euros per a la realització de la sèrie La Granja, va presentar un escrit a l'Institut Valencià de Cinematografia Ricardo Muñoz Suay en què comunicava la renúncia a la subvenció per no poder dur a terme la realització de la sèrie.
  
Seté
  
Amb data 28 de juliol de 2005, la productora Trivision, SL, que és beneficiària d'una ajuda de 120.000 euros per a la realització del llargmetratge Mar cerrado, va presentar un escrit a l'Institut Valencià de Cinematografia Ricardo Muñoz Suay en què comunicava la renúncia a la subvenció per no poder dur a terme la realització del llargmetratge.
  
Huité
  
Vista la proposta de la vicepresidència de l'IVAC, de conformitat amb les bases de la convocatòria, es va resoldre el 12 de setembre de 2005 deixar sense efecte les subvencions concedides a la productora Trivision, SL, per a la realització del llargmetratge Mar cerrado.
  
Nové
  
Vista la proposta de la vicepresidència de l'IVAC, de conformitat amb les bases de la convocatòria, es va resoldre el 12 de setembre de 2005 deixar sense efecte les subvencions concedides a la productora Pasozebra Producciones, SL, per a la realització de la sèrie La Granja.
  
Deu
  
Vista la proposta de la vicepresidència de l'IVAC, de conformitat amb les bases de la convocatòria, es va resoldre el 27 d'octubre de 2005 deixar sense efecte les subvencions concedides a la productora El Palenque Producciones per a la realització del llargmetratge El dios de madera.
  
Onze
  
D'acord amb la base 6 de la convocatòria, les comissions avaluadores de les ajudes a la producció audiovisual de llargmetratges es van reunir a l'Institut Valencià de Cinematografia Ricardo Muñoz Suay (plaça de l'Ajuntament, 17, València) el 10 de novembre de 2005 amb l'objectiu de disposar de les economies resultants i emetre un nou informe.
  
Dotze
  
Vista la proposta de la vicepresidència de l'IVAC, de conformitat amb les bases de la convocatòria, resolc:
  
Redistribuir les economies resultants entre les següents produccions de llargmetratges, segons figura a continuació:
  
Llargmetratges Productora 2005
  
Takeando
  
Arena en los bolsillos Neon Producciones, SL 30.000 €
  
El síndrome de Svensson Nadie es perfecto PC 30.000 €
  
Faltas leves Dacsa Produccions 60.000 €
  
Mas allá de la alambrada Maltés Producciones 16.000€
  
Las alas de la vida Antoni Pérez Canet 60.000 €
  
La casa de mi abuela Videogenic Broadcast, SL 100.000 €
  
De conformitat amb el que establixen els articles 107, 116 i 117 de la Llei 30/1992, de règim jurídic de les administracions públiques i del procediment administratiu comú, i els articles 10, 14 i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició ha d'interposar-se davant el president de l'Institut Valencià de Cinematografia Ricardo Muñoz Suay en el termini d'un mes a comptar des de l'endemà de la notificació de la present resolució.
  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana en el termini dos mesos comptats des de l'endemà de la notificació de la present resolució.